ΦΚ Ντέσιτς Τούζι

Η ΦΚ Ντέσιτς Τούζι (Μαυροβουνιακά: ФК Дечић; Αλβανικά: FK Deçiq), είναι ένας επαγγελματικός ποδοσφαιρικός σύλλογος του Μαυροβουνίου από την πόλη Τούζι. Επί του παρόντος, ο σύλλογος αγωνίζεται στο πρωτάθλημα της Πρώτης Λίγκας του Μαυροβουνίου. 

Ο σύλλογος που ιδρύθηκε το 1926 πήρε το όνομά του από τον λόφο Ντέσιτς. Κατά την περίοδο πριν τον Β' Παγκόσμιο Πόλεμο η ομάδα δεν αγωνίζονταν σε κάποιο τοπικό πρωτάθλημα ποδοσφαίρου. Η πρώτη επίσημη διοργάνωση στην οποία συμμετείχε ήταν η χαμηλότερης κατηγορίας Fourth League – Central, στην οποία συμμετείχε μεταπολεμικά και μέχρι τις αρχές της δεκαετίας του 70. Εκείνη την εποχή, γεννήθηκε μια μεγάλη τοπική αντιπαλότητα μεταξύ του ΦΚ Ντέσιτς και της γειτονικής ΦΚ Ζέτα. 

Η πρώτη σημαντική επιτυχία κατά την εποχή της ενιαίας Γιουγκοσλαβίας ήταν ο τίτλος του πρωταθλήματος της 4ης Λίγκας το 1972–73, που σήμαινε την άνοδο στη 3η κατηγορία του Περιφερειακού πρωταθλήματος του Μαυροβουνίου.'Crnogorski klubovi u fudbalskim takmičenjima 1946–2016', Podgorica, 2016.

Μετά την ανεξαρτησία του Μαυροβουνίου, η ΦΚ Ντέσιτς έγινε μέλος της First League του Μαυροβουνίου (2006-07). Η Ντέτσιτς έπαιξε το πρώτο της παιχνίδι στο First League στις 12 Αυγούστου 2006, (ισόπαλο 1-1) εναντίον της ΦΚ Μόγκρεν στη Μπούντβα. Μια εβδομάδα αργότερα, η FK Dečić έπαιξε τον πρώτο της αγώνα κορυφαίας κατηγορίας στο ανακαινισμένο στάδιο στο Τούζι ενάντια στην ισχυρότερη ομάδα του Μαυροβουνίου, την ΦΚ Μπούντουτσνοστ Ποντγκόριτσα, με αποτέλεσμα 0–3 μπροστά σε 3.000 θεατές. Αυτό ήταν και το ρεκόρ προσέλευσης θεατών, στους εντός έδρας αγώνες της ΦΚ Ντέσιτς.
Μέχρι το 2012, η ομάδα πραγματοποίησε έξι διαδοχικές σεζόν στην First League. Μετά τη σεζόν 2011–12, η ​​ομάδα υποβιβάστηκε στη 2η κατηγορία του Μαυροβουνίου.

Τις επόμενες σεζόν, ο σύλλογος ανεβοκατέβαινε με προβιβασμούς και υποβιβασμούς μεταξύ της 1ης και της 2ης Λιγκ, με τελική επιστροφή στην κορυφαία κατηγορία τη σεζόν 2015-16, μετά από ένα σπουδαίο αποτέλεσμα στους αγώνες πλέι οφ της Πρώτης Λιγκ εναντίον της ΦΚ Μόγκρεν (2–1, 5–0). Τις επόμενες δύο σεζόν, με προπονητές τους Βίκτορ Τρένεφσκι και Έντις Μούλαλιτς, ο ΦΚ Ντέτσιτς σημείωσε σημαντικά αποτελέσματα στην Πρώτη Λίγκα, τερματίζοντας στο πάνω μισό του πίνακα. Μια εποχή καλών αποτελεσμάτων έφτασε στο τέλος της μετά τη σεζόν 2017-18, καθώς η ομάδα τερμάτισε τελευταία και υποβιβάστηκε ξανά στη δεύτερη κατηγορία.

Δύο χρόνια αργότερα, η ομάδα του Τούζι, ως πρωταθλήτρια της 2ης κατηγορίας του Μαυροβουνίου (2019-20), έκανε άλλη μια επιστροφή στην πρώτη κατηγορία, όπου αγωνίζεται έκτοτε. 

 Γηπεδικές Εγκατάστασεις 
Η έδρα του ΦΚ Ντέσιτς είναι το Στάδιο Τούζι, που χτίστηκε το 2006. Το στάδιο ανακαινίστηκε αρκετές φορές· και σήμερα έχει χωρητικότητα 2.000 θέσεων και δύο κερκίδες.  Η επόμενη φάση των εργασιών θα είναι η επέκταση της δυτικής κερκίδας  και στη συνέχεια η χωρητικότητα του γηπέδου θα είναι 3.000 θέσεις. Εκτός από το κυρίως γήπεδο υπάρχει βοηθητικό γήπεδο με τεχνητό γρασίδι που χρησιμοποιείται για αγώνες στις κατηγορίες junior.

 Διακρίσεις 
Α' Κατηγορία
Πρωταθλήτρια (1): 2023–24
Κύπελλο
Κυπελλούχος (1): 2024-25 Μαυροβούνιο: Κυπελλούχος για πρώτη φορά η Ντέτσιτς!
Φιναλίστ (2): 2020–21, 2021–22Β' ΚατηγορίαΠρωταθλήτρια (2)''': 2012–13, 2019–20Φιναλίστ (1): 2014–15Γ' ΚατηγορίαΠρωταθλήτρια (1): 2003–04Δ' ΚατηγορίαΠρωταθλήτρια (6)''': 1971–72, 1975–76, 1982–83, 1986–87, 2001–02, 2002–03

Παραπομπές

 Εξωτερικοί σύνδεσμοι 
 Football Association of Montenegro - Official Site
 RSSSF Montenegro First League

Κατηγορία:Ποδοσφαιρικές ομάδες Γιουγκοσλαβίας
Κατηγορία:Ποδοσφαιρικές ομάδες Μαυροβουνίου
Κατηγορία:Ιδρύσεις ποδοσφαιρικών ομάδων το 1926